recursal/SuperWikiNEXT-32B huggingface dataset:
**অনারারি সায়েন্টিফিক অ্যাডভাইজরি গ্রুপ** (স্পেনীয়: Grupo Asesor Científico Honorario, সংক্ষিপ্ত নাম GACH) হল একটি উপদেষ্টা কমিটি যা এপ্রিল ২০২০ সালে উরুগুয়েতে কোভিড-১৯ মহামারীর প্রেক্ষিতে একটি সহায়তা গোষ্ঠী হিসাবে রাষ্ট্রপতি লুইস ল্যাকেলে পাউ দ্বারা তৈরি করা হয়েছিল।

১৭ এপ্রিল ২০২০-এ উরুগুয়েতে কোভিড সংক্রমণের সংখ্যা উল্লেখযোগ্যভাবে বেড়ে যাওয়ায় (৫০৮) রাষ্ট্রপতি ল্যাকেলে পাউ তাঁর প্রশাসনের সরকারকে পরামর্শ দেওয়ার পদ্ধতি এবং অধ্যয়ন সংজ্ঞায়িত করার জন্য বিশেষজ্ঞদের নিয়ে গঠিত গ্রুপ তৈরি করার সিদ্ধান্ত নেবার কথা ঘোষণা দেন। এর প্রধান বিশেষজ্ঞরা হলেন: ফার্নান্দো প্যাগানিনি, একজন গণিতবিদ, বৈদ্যুতিক প্রকৌশলী এবং ল্যাটিন আমেরিকান একাডেমি অফ সায়েন্সেসের শিক্ষাবিদ; ড. রাফায়েল রাডি, মার্কিন যুক্তরাষ্ট্রের ন্যাশনাল একাডেমি অফ সায়েন্সেসের প্রথম উরুগুয়ের বিজ্ঞানী এবং উরুগুয়ের ন্যাশনাল একাডেমি অফ সায়েন্সেসের সভাপতি; এবং ড. হেনরি কোহেন, ন্যাশনাল একাডেমি অফ মেডিসিনের প্রেসিডেন্ট এবং ২০১৯ সালে ওয়ার্ল্ড গ্যাস্ট্রোএন্টারোলজি অর্গানাইজেশন কর্তৃক মাস্টার হিসাবে ভূষিত।

২০২১ সালের জুনের মাঝামাঝি গাচ এর সমস্ত কার্যকলাপ সহ পাবলো কোহেনের *Todo un país detrás* নামে একটি বই প্রকাশিত হয়।

তথ্যসূত্র
---------

1. "Lacalle Pou anuncia el equipo que planificará "la nueva normalidad"".সংগৃহীত ২০২০-০৪-১৮।
2. "Informe de situación en relación al coronavirus COVID-19 en Uruguay del 17/4/20".সংগৃহীত ২০২০-০৪-১৮।
3. "The first book about GACH".Diario EL PAIS Uruguay.সংগৃহীত ২০২১-০৯-০৭।
**জাফরখানপেট** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এর আশেপাশে রয়েছে গিণ্ডি, কলাজ্ঞ করুণানিধি নগর, অশোকনগর, এম জি রামচন্দ্রন নগর এবং সঈদাপেট৷ নব নির্মিত গিণ্ডি উড়ালপুল হয়ে জাফরখানপেটে পৌঁছানো যায়৷ এখান থেকে বড়পালনি, কোয়মবেড়ু বাস স্টপে পৌঁছানো সহজ৷ এর যুগ্ম লোকালয়টি হলো অশোকনগর৷

অবস্থান
-------

জাফরখানপেটের উত্তর দিকে কলাজ্ঞ করুণানিধি নগর, পূর্বদিকে অশোকনগর, দক্ষিণ-পূর্ব দিকে সঈদাপেট, দক্ষিণ দিকে ঈক্ষাটুতাঙ্গল, দক্ষিণ পশ্চিম দিকে রামাপুরম, পশ্চিম দিকে নেষবক্কম ও উত্তর-পশ্চিমদিকে বৃকমবক্কম অবস্থিত।

পরিবহন
------

চেন্নাই শহরতলি রেলওয়ের গিণ্ডি রেলওয়ে স্টেশন জাফরখানপেটের নিকটতম৷ চেন্নাই আন্তর্জাতিক বিমানবন্দর ৮.৩কিলোমিটারের মধ্যে অবস্থিত৷ সিএমবিটি বাস টার্মিনাস ৫.৬ কিলোমিটারের দূরে রয়েছে, এছাড়া নিকটতম বাসস্টপটি হলো কে.কে. নগর৷ চেন্নাই থেকে পুদুচেরি, দক্ষিণ তামিলনাড়ু ও কেরালাগামী সমস্ত বাসই জাফরখানপেট অতিক্রম করে৷ এখান থেকে গিণ্ডি, শোণকুন্দ্রম, মীনমবক্কম, বেলাচেরি, তাম্বরম, মহাবলীপুরম, তিরুবান্মিয়ুর, আবাড়ি, বেসান্তনগর, এগমোর প্রভৃৃৃতি স্থানের বাস সহজলভ্য৷

রাজনীতি
-------

নন্দনম চেন্নাই দক্ষিণ লোকসভা কেন্দ্রের সঈদাপেট বিধানসভা কেন্দ্রের অন্তর্গত৷

তথ্যসূত্র
---------

1. ↑
2. ↑
3. ↑  GE 2009 Statistical Report: Constituency Wise Detailed Result  ওয়েব্যাক মেশিনে আর্কাইভকৃত ২ আগস্ট ২০১৩ তারিখে
**আলী ওয়াজেদ জাফর** (যিনি **জাফর ওয়াজেদ** নামে বেশি পরিচিত) একজন বাংলাদেশি সাংবাদিক। তিনি বাংলাদেশ প্রেস ইনস্টিটিউটের (পিআইবি) দায়িত্বাধীন মহাপরিচালক। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

প্রারম্ভিক জীবন
---------------

জাফর কুমিল্লার দাউদকান্দি উপজেলার ইলিয়টগঞ্জে তার নানা বাড়িতে জন্মগ্রহণ করেন। তার পৈতৃক নিবাস একই জেলার চান্দিনা উপজেলার মহিচাইল ইউনিয়নের জোড়পুকুরিয়া গ্রামে। মো. ইছমত আলী ও মোসাম্মৎ রোকেয়া বেগম দম্পতির সাত সন্তানের মধ্যে জাফর ষষ্ঠ। তিনি বাংলা সাহিত্যে ঢাকা বিশ্ববিদ্যালয় থেকে স্নাতক ও ১৯৮৩ সালে স্নাতকোত্তর ডিগ্রি লাভ করেন। শিক্ষার্থী থাকাবস্থায় তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাহিত্য বিষয়ক সম্পাদক ছিলেন।

সাংবাদিকতা
----------

জাফর শিক্ষাজীবন শেষ করে সাংবাদিকতায় প্রবেশ করেন। কর্মজীবনে তিনি বাংলাবাজার পত্রিকা ও দৈনিক মুক্তকণ্ঠের প্রধান প্রতিবেদক, দৈনিক সংবাদের জ্যেষ্ঠ প্রতিবেদক এবং দৈনিক জনকণ্ঠ পত্রিকার সহকারী সম্পাদক হিসেবে দায়িত্ব পালন করেন। তিনি ঢাকা রিপোর্টার্স ইউনিটির (ডিআরইউ) সহসভাপতি ও ঢাকা সাংবাদিক ইউনিয়েনের সহসভাপতি ছিলেন।  তিনি বাংলাদেশ ফেডারেল সাংবাদিক ইউনিয়নের ভারপ্রাপ্ত সভাপতির দায়িত্বও পালন করেন। ২০১৯ সালের ২১ এপ্রিল বাংলাদেশ সরকার তাকে বাংলাদেশ প্রেস ইনস্টিটিউটের (পিআইবি) মহাপরিচালক হিসেবে নিয়োগ প্রাদান করে।

ব্যক্তিগত জীবন
--------------

জাফর ব্যক্তিগত জীবনে দিলশান আরা লাকির সাথে বিবাহ বন্ধনে আবদ্ধ হন। লাকি বাংলাদেশ পরিসংখ্যান ব্যুারোর পরিসংখ্যান তদন্ত কর্মকর্তা। এই দম্পতির দুই কন্যা সন্তান রয়েছে।

তথ্যসূত্র
---------

1. 1 2 3  "জাফর ওয়াজেদ"। *প্রেস ইনস্টিটিউট বাংলাদেশ (পিআইবি)*। সংগ্রহের তারিখ ৫ ফেব্রুয়ারি ২০২০n।
2. ↑  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। *যুগান্তর*। সংগ্রহের তারিখ ৫ ফেব্রুয়ারি ২০২০।
3. 1 2  "একুশে পদক পেলেন সাংবাদিক জাফর ওয়াজেদ"। *কালের কণ্ঠ*। সংগ্রহের তারিখ ৫ ফেব্রুয়ারি ২০২০।
4. 1 2 3 4 5 6  "সাংবাদিকতায় একুশে পদক পাচ্ছেন চান্দিনার জাফর ওয়াজেদ"। *যুগান্তর*। সংগ্রহের তারিখ ৭ ফেব্রুয়ারি ২০২০।

| * দে
* স
একুশে পদক বিজয়ী ২০২০ |
| --- |
| অর্থনীতি | 
* শামসুল আলম

 |  |
| গবেষণা | 
* জাহাঙ্গীর আলম খান
* সৈয়দ মোহাম্মদ ছাইফুর রহমান নিজামী শাহ

 |
| ভাষা ও সাহিত্য | 
* নাজমুন নেসা পিয়ারি
* নুরুন নবী
* সিকদার আমিনুল হক

 |
| ভাষা আন্দোলন | 
* আমিনুল ইসলাম বাদশা (মরণোত্তর)

 |
| মুক্তিযুদ্ধ | 
* আ. আ. ম. মেসবাহুল হক (মরণোত্তর)
* আক্তার সরদার (মরণোত্তর)
* আব্দুল জব্বার (মরণোত্তর)

 |
| শিক্ষা | 
* বিকিরণ প্রসাদ বড়ুয়া

 |
| শিল্পকলা | 
* এস এম মহসীন
* গোলাম মোস্তফা খান
* ডালিয়া নওশিন
* ফরিদা জামান
* মিতা হক
* শঙ্কর রায়

 |
| সমাজসেবা | 
* সুফি মিজানুর রহমান
* সায়েবা আখতার

 |
| সাংবাদিকতা | 
* জাফর ওয়াজেদ

 |
| 
একুশে পদক বিজয়ী
২০১৫
২০১৬
২০১৭
২০১৮
২০১৯
**২০২০** 
২০২১
২০২২
২০২৩
 |
পোয়ামক্কা
**পোয়ামক্কা** (অসমীয়া: পোৱামক্কা) আসামের কামরূপ জেলার হাজোর গরুড়াচল পাহাড়ে অবস্থিত ইসলাম ধর্মাবলম্বীদের পবিত্র স্থান । সুফি সাধক শ্বেখ জালালুদ্দিন ওরফে গিয়াসুদ্দিন আউলিয়াই কয়েকজন আউলিয়ার সহিত ইসলাম ধর্মের বাণী প্রচার করেছিলেন । তাঁর মৃত্যুর পর সেখানেই মাজার প্রতিষ্ঠা করা হয় । এখানে প্রাপ্ত একটি ফার্সি লিপির মতে মোগল সম্রাট শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেছিলেন 
।

নামাকরণ
-------

কথিত আছে যে মক্কা থেকে এক পোয়া মাটি এনে মসজিদটি নির্মাণ করা হয়েছিল তাই পোয়ামক্কা নামকরণ হয়েছে । কথিত আছে যে এই মসজিদ দর্শন করিলে পবিত্র মক্কা দর্শনের এক চতুরাংশ পুণ্য অর্জন হয় । এটি হাজোর পঞ্চতীর্থের অন্যতম ও উত্তর-পূর্ব ভারতের সর্বোচ্চ পবিত্র ইসলামিক উপাসনাস্থল ।

ইতিহাস
------

১১৯৩ সালে ইরানের তাবৃজ নামক স্থানে সুলতান গিয়াসুদ্দিন ওরফে শ্বেখ জালালুদ্দিন জন্মগ্রহণ করেন । তিনি তাব্রিজের বাদশাহ ছিলেন । পরবর্তী সময়ে তিনি সুফীবাদের প্রতি আকৃষ্ট হয়ে নিজ পুত্রকে সিংহাসনে বসিয়ে বাগদাদে গমণ করেন ।তারপর তিনি পীর শ্বেখ সাহাবুদ্দিন সহরওয়াৰ্দীর আউলিয়া হিসেবে থাকেন । এরপর তিনি সায়দ তাবৃজি ও আজমিরে গিয়ে খাজা ময়নুদ্দিন সিদ্দির সঙ্গে যোগদান করেন । পরবর্তী সময়ে তিনি কয়েজকন আউলীয়াকে একত্রে করে ইসলাম ধর্ম প্রবর্তনের জন্য আসামে আসেন । ১৩৮৮ সালে গিয়াসুদ্দিনের মৃত্যুর পর গরুড়াচল পাহাড়ে ইসলাম ধর্ম প্রচার পূর্ব হইতে অধিক বৃদ্ধি পায় । দরগাহ দেখাশুনা করার জন্য পাইক ও ফকিরদের এখানে স্থাপন করা হয় । ফকিরদের এই অঞ্চলটি বর্তমানে ফকিরটোলা নামে পরিচিত । এক ফার্সী লিপি অনুসারে শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেন । ১৬৮২ সালে আহোম স্বর্গদেউ মোঘল থেকে গুয়াহাটি অধিকার করে তিনি এই মসজিদের দেখাশুনা করেছিলেন । হাজোর পোয়ামক্ক অসমের সর্বপ্রথম মসজিদ ।

পর্যটন
------

হাজোর পোয়ামক্কা অসমের একটি উল্লেখযোগ্য পর্যটনস্থল । ইসলাম ধর্মাবলম্বী ব্যক্তির জন্য এই স্থান অত্যন্ত পবিত্র যদিও অন্যান্য ধর্মাবলম্বী ব্যক্তিরা এই স্থান পবিত্র রূপেই জ্ঞান করেন ।

তথ্যসূত্র
---------

1. ↑  "Powa Mecca - Hajo"।  line feed character in `|title=` at position 13 (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Powa Mecca"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  কাকতি, দীনেশ। "হাজো হেন নাম"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3  Mumtaz, Nahida (২০১০)। *SUFIS AND THEIR CONTRIBUTION TO THE CULTURAL LIFF OF MEDIEVAL ASSAM IN 16-17"' CENTURY*। আলিগড়, উত্তৰ প্ৰদেশ: আলিগড় মুছলিম বিশ্ববিদ্যালয়। পৃষ্ঠা ৮৩–৮৮।  line feed character in `|title=` at position 37 (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  বৰুৱা, প্ৰিয়াংকু নাৰায়ণ। "অসমৰ ঐতিহাসিক সমলসমূহৰ সু-সংৰক্ষণ হোৱা উচিত"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
6. ↑  হুছেইন, জাকিৰ। "অসমীয়াৰ সাম্প্ৰদায়িক সম্প্ৰীতি"। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আল-ফারাজদাক** (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম **হাম্মাম বিন গালিব বিন সাসায়া বিন আদ-দারিমি আত-তামিমি,**ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত।

জীবনী
-----

৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন।

সাহিত্য মূল্যায়ন
-----------------

তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘*নাকাইদ’* কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন।

আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: 

> *ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত।*
> 
> 

 তিনি তার সময়ের প্রধান কবিদের একজন ছিলেন।

হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন।

তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল:

> "তিনি তো সেই ব্যক্তি, যার পদচিহ্ন মরুভূমির বালুকণাও চিনে, 
> 
> 

> এমনকি তাকে বায়তুল্লাহ, হিল্ল-হারামও চিনতে পারে।"
> 
>

মৃত্যু
------

তিনি ইরাকের বসরা শহরে ১১৪ হিজরিতে মৃত্যুবরণ করেন।

সূত্র
-----

1. ↑  "al-Farazdaq | Islamic poet" (ইংরেজি ভাষায়)। Encyclopedia Britannica। ২০১৭-০১-২৫।
2. ↑  "بوابة الشعراء - الفرزدق"। সংগ্রহের তারিখ ২০১৭-০১-২৫।
3. ↑  "The Great Revolutionary Shi'ite Poets || Imam Reza (A.S.) Network"। *www.imamreza.net*। ২০১০-০৬-১২ তারিখে মূল থেকে আর্কাইভ করা। সংগ্রহের তারিখ ২০১৭-০১-২৫।
অস্ট্রেলিয়ায় একটি খনিতে উচ্চঘনত্বের পলিইথিলিন দিয়ে তৈরি নলপথসমূহ
**নলপথে পরিবহন** বা ইংরেজি পরিভাষায় **পাইপলাইন পরিবহন** বলতে কোনও তরল বা গ্যাসীয় পদার্থকে নলের তৈরি একটি ব্যবস্থার মাধ্যমে অধিক দূরত্বে অবস্থিত কোনও গন্তব্যে (সাধারণত ভোক্তাবাজার এলাকাতে) প্রেরণ করাকে বোঝায়। ২০১৪ সালের তথ্য অনুযায়ী সারা বিশ্বে ১২০টি দেশে সর্বমোট প্রায় ৩৫ লক্ষ কিলোমিটার দীর্ঘ পরিবাহী নলপথ ছিল। এর মধ্যে মার্কিন যুক্তরাষ্ট্রেই ছিল এগুলির ৬৫%, রাশিয়াতে ৮% এবং কানাডায় ৩%, অর্থাৎ বিশ্বের পরিবাহী নলপথের তিন-চতুর্থাংশই এই তিনটি দেশে অবস্থিত। নলপথ দিয়ে সাধারণত অশোধিত ও পরিশোধিত পেট্রোলিয়াম, জ্বালানি (যেমন তেল, প্রাকৃতিক গ্যাস ও জৈবজ্বালানি) পরিবহন করা হয়। এছাড়া অপেক্ষাকৃত কম দূরত্বে অন্যান্য প্রবাহী যেমন পয়োবর্জ্য, ব্যবহার্য পানি, উষ্ণ পানি, বাষ্প, নির্মাণমিশ্রণ, ইত্যাদি প্রেরণ করা হতে পারে। পানযোগ্য বা সেচে ব্যবহারযোগ্য পানিকে যদি অনেক দূরত্বে ও প্রতিবন্ধকতা (যেমন পাহাড়) অতিক্রম করে পাঠাতে হয়, এবং খাল বা জলপ্রণালীর মাধ্যমে তা করা বাস্তবায়নযোগ্য না হয় (বাষ্পীভবন, দূষণ, পরিবেশগত প্রভাব, ইত্যাদি কারণে) তাহলে সেক্ষেত্রে সেটিকে নলপথে পরিবহন করা হতে পারে। খনিজ তেলের নলপথগুলি ইস্পাত বা প্লাস্টিকের নল দিয়ে প্রস্তুত করা হয় ও সেগুলিকে সাধারণত ভূগর্ভে স্থাপন করা হয়। নলপথ ব্যবস্থার ভেতরে অবস্থিত সঞ্চালক (পাম্প) স্টেশনগুলির সঞ্চালক যন্ত্রের (পাম্প) মাধ্যমে তেল নলপথের মধ্য দিয়ে অগ্রসর হয়। প্রাকৃতিক গ্যাস (ও অন্যান্য সদৃশ জ্বালানি) উচ্চচাপে সংনমিত করে প্রাকৃতিক গ্যাস তরলে রূপান্তরিত করে পাঠানো হয়। প্রাকৃতিক গ্যাস নলপথগুলিকে কার্বন ইস্পাত বা অঙ্গারায়িত ইস্পাত দিয়ে তৈরি করা হয়। হাইড্রোজেন পরিবহন করা হলে তাকে নলপথে হাইড্রোজেন পরিবহন বলে। 

নলপথগুলি সড়কপথ ও রেলপথের তুলনায় পরিবহনের জন্য অধিকতর নিরাপদ। যুদ্ধবিগ্রহের সময় তাই প্রায়শই এগুলি সামরিক হামলার শিকার হয়।

তথ্যসূত্র
---------

1. 1 2  "The World Factbook — Central Intelligence Agency"। *www.cia.gov*। আগস্ট ২১, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৬, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "» The Transportation of Natural Gas NaturalGas.org"। সংগ্রহের তারিখ ২০১৯-০৭-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "HDPE Pipes and Poly Pipe Fittings | Polyethylene Pipe Systems"। *All Plastic Pipe Here | Hdpe Pipe, Corrugated Pipe Systems* (তুর্কি ভাষায়)। সংগ্রহের তারিখ ২০২১-১২-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাফর গফার ওগ্লু জব্বারলি,** প্রায়ই **জববারলি** হিসেবে উচ্চারিত হয় (আজারবাইজানি: কাফার কাববারলি, ২০ মার্চ ১৮৯৯, জিজি - ৩১ ডিসেম্বর ১৯৩৪, বাকু) ছিলেন একজন আজারবাইজানি নাট্যকার, কবি, পরিচালক ও চিত্রনাট্যকার।

জীবন
----

১৯০২ সালে তার বাবার মৃত্যুর পর, জব্বারির মা তার চার সন্তানকে সাথে বাকুতে চলে যান। ১৯১৫ সালে, জববারী একটি উচ্চ বিদ্যালয় থেকে পড়াশুনা শেষ করেন এবং বাকু পলিটেকনিকে পরবর্তী ৫ বছরের জন্য ইলেক্ট্রোমেকানিক বিষয়ে অধ্যয়ন করেন। ১৯২০ সালে তিনি আজারবাইজান রাষ্ট্রীয় বিশ্ববিদ্যালয়ে ফলিত চিকিৎসা বিভাগে ভর্তি হন, কিন্তু আগ্রহের অভাবের কারণে তিনি ওরিয়েন্টাল স্টাডির দিকে অগ্রসর হন। ১৯২৩ সালে তিনি নাটকে তার আগ্রহের জন্য স্থানীয় থিয়েটারে লেকচার শোনার জন্য উপস্থিত থাকতে শুরু করেন।

জাফর জববারী ৩৫ বছর বয়সে হার্ট অ্যাটাকের কারণে মৃত্যুবরণ করেন এবং তাকে আলে অব অনার-এ দাফন করা হয়। *জাতীয় চলচ্চিত্রের স্টুডিও, আজারবাইজানফিল্ম*, একটি রাস্তার এবং বাকুের একটি সাবওয়ে স্টেশন তার নামে নামকরণ করা হয়। 

২২ মে ১৯৮৫ সালে "জাফর জব্বারলি স্মৃতি বাড়ি" জাদুঘর খোলা হয়। এটি বাড়ি নম্বর ১ এ অবস্থিত। জাফর জাব্বারলি গুতগাশিনি সড়ক ৪৪ (সাবেক জি. সুলতানভ সড়ক) এ বাস করতেন।

সাহিত্য, থিয়েটার এবং চলচ্চিত্র
-------------------------------

জাফর জব্বারলি তার প্রারম্ভিক কিশোর বয়সে কবিতা লিখতে আরম্ভ করেন এবং ১৯১১ সালে আজারবাইজান পত্রিকা হাজিগাত-ই আফকারে তার প্রথম কবিতা প্রকাশিত হওয়ার খবর পাওয়া যায়। পরের বছরগুলিতে, তিনি ২০টিরও বেশি নাটকের পাশাপাশি কবিতা, প্রবন্ধ, ছোট গল্প এবং নিবন্ধন লিখেছিলেন। তার রচনাগুলো ১৯২০-এর কমিউনিস্ট গৌরবের প্রচারণার দ্বারা প্রভাবিত হয়েছিল এবং সমতুল্য, শ্রম, শিক্ষা, মহাজাগতিকতা, নারীর স্বাধীনতা, সাংস্কৃতিক শিফট ইত্যাদির মত যথাযথ বিষয়গুলি সেখানে উপস্থিত ছিল। আজারবাইজানে ইউরোপীয় নাটকের প্রবর্তনে জববারীর প্রধান অবদান ছিল উইলিয়াম শেক্সপিয়ারের অনুবাদ। ১৯২৫ সালে তিনি হেমলেটের আজারবাইজানি অনুবাদ করেন এবং আজারবাইজান নাটক থিয়েটারে এটি পরিচালনা করেন তার এক বছর পর।

জাফর জাব্বারলিকে আজারবাইজানে স্ক্রিন-লিখনের প্রতিষ্ঠাতা হিসেবে বিবেচনা করা হয়। ১৯২৮ সালে তার লিখিত দুটি নাটক, স্যাভিল ও আলমাস, নিয়ে যথাক্রমে ১৯২৯ ও ১৯৩৬ সালে চলচ্চিত্র তৈরি করা হয়েছিল। উভয় নাটকেই নারীর ভূমিকার প্রেক্ষপট, তাদের নিপীড়ন, সংগ্রাম এবং শেষপর্যন্ত- বর্ণিত পিতৃতান্ত্রিক ঐতিহ্যের উপর জয়লাভ করেছে।

তথ্যসূত্র
---------

1. ↑  Jafar Jabbarly: Life and First Years of Education (আর্কাইভ)
2. ↑  Jafar Jabbarly: Museum (আর্কাইভ)
3. ↑  Jafar Jabbarly: Translations (আর্কাইভ)
4. ↑  Heyat, Farideh (২০০২)। *Azeri Women in Transition: Women in Soviet and Post-Soviet Azerbaijan*। Oxon, UK: Routledge। পৃষ্ঠা 98-102। আইএসবিএন 1136871705।
5. ↑  Jafar Jabbarly: Third period of the writer's creative activity (1928-1934) (আর্কাইভ)
6. ↑  Jafar Jabbarly: Film Activity (আর্কাইভ)]

বহিঃসংযোগ
---------

* Cafarcabbarli.com (আর্কাইভ)
* Short Stories and Dramas by Jafar Jabbarly Online at Azeri.org
**টুয়েন্টি ওয়ান গ্রাম্‌স** (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো।

Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনিসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনিসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দুর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দুর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়।

ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দুর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনি একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।

পুরস্কার ও প্রতিক্রিয়া
-----------------------

২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।

* একাডেমি পুরস্কার মনোনয়ন - সেরা অভিনেত্রী, সেরা পার্শ্ব অভিনেতা
* বাফটা অ্যাওয়ার্ডস মনোনয়ন - সেরা অভিনেতা, সেরা অভিনেত্রী, সেরা পার্শ্ব অভিনেতা, সেরা সম্পাদনা এবং সেরা মৌলিক চিত্রনাট্য

সমালোচকদের কাছ থেকেও ছবিটি ইতিবাচক সমালোচনা পেয়েছে।

তথ্যসূত্র
---------

1. ↑  "*21 GRAMS* (15)"। *British Board of Film Classification*। নভেম্বর ১৮, ২০০৩। সংগ্রহের তারিখ নভেম্বর ১৬, ২০১৪।
2. 1 2  "*21 Grams* (2003)". *Box Office Mojo*. IMDb. Retrieved December 17, 2010.

বহিঃসংযোগ
---------


উইকিউক্তিতে ***২১ গ্রাম্‌স*** সম্পর্কিত উক্তির সংকলন রয়েছে।

* Official website
* ইন্টারনেট মুভি ডেটাবেজে *২১ গ্রাম্‌স*  উইকিউপাত্তে এটি সম্পাদনা করুন (ইংরেজি)
* Article on the cinematography of 21 Grams - অ্যামেরিকান সিনেমাটোগ্রাফার
ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
**ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা** (ওয়াইলি: *blo bzang 'jigs med dpal ldan bstan pa'i nyi ma*) (১৭৯৫-১৮৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) পঁচিশতম প্রধান ছিলেন।

সংক্ষিপ্ত জীবনী
---------------

ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা ১৭৯৫ খ্রিষ্টাব্দে তিব্বতের লি-থাং অঞ্চলে জন্মগ্রহণ করেন। তার পিতার নাম ছিল জাংস-রি-গ্যুল-র্গ্যাল (ওয়াইলি: *zangs ri gyul rgyal*)। অষ্টম দলাই লামা এবং য়ে-শেস-ব্লো-ব্জাং-ব্স্তান-পা'ই-ম্গোন-পো (ওয়াইলি: *ye shes blo bzang bstan pa'i mgon po*) নামক অষ্টম র্তা-ত্শাগ-র্জে-দ্রুং (ওয়াইলি: *rta tshag rje drung*) উপাধিধারী লামা তাকে 'জিগ্স-মেদ-ব্স্তান-পা'ই-ম্গোন-পো (ওয়াইলি: *'jigs med bstan pa'i mgon po*) নামক সপ্তম 'ফাগ্স-পা-ল্হা উপাধিধারী বৌদ্ধ লামার পুনর্জন্ম রূপে চিহ্নিতকরণকে নিশ্চিত করেন। তিনি লাসা শহরে অবস্থিত সে-রা বৌদ্ধবিহার বিশ্ববিদ্যালয়ে শিক্ষালাভ করেন। শিক্ষা শেষে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের পঁচিশতম প্রধানের দায়িত্ব গ্রহণ করেন ও এই পদে তিনি তেতাল্লিশ বছর থাকেন।

তথ্যসূত্র
---------

1. ↑  Chhosphel, Samten (জুন ২০১০)। "The Eighth Pakpa Lha, Lobzang Jigme Pelden Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১১।

|
|  |
| পূর্বসূরী'জিগ্স-মেদ-ব্স্তান-পা'ই-ম্গোন-পো | **ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা  অষ্টম 'ফাগ্স-পা-ল্হা** | উত্তরসূরীঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান |
|

|
|  |
| পূর্বসূরীব্লো-ব্জাং-ফ্যোগ্স-লাস-র্নাম-র্গ্যাল | **ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের পঁচিশতম প্রধান** | উত্তরসূরীব্লো-ব্জাং-দোন-গ্রুব-র্গ্যা-ম্ত্শো |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |
**পুঞ্চ** (উর্দু: **ضلع پونچھ** ‎‎) ভারতের জম্মু বিভাগ-এর ১০টি জেলার মধ্যে অন্যতম একটি জেলা। পাকিস্তান শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে সীমান্তবর্তী অংশ হিসেবে পরিচিত জেলাটি।

পুঞ্চ জেলার প্রধান শহরের নাম হচ্ছে পুঞ্চ ।

ইতিহাস
------

সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।

প্রশাসন
-------

পুঞ্চ হাভেলি বিধানসভাটি জম্মু লোকসভার অন্তর্গত। জেলাটি প্রশাসনিকভাবে ৪টি তহসিলে বিভক্ত।

* হাভেলি তহসিল
* মান্ডি তহসিল
* মেন্ধার তহসিল
* সুরাংকোট তহসিল

জনউপাত্ত
--------

ভারতীয় সেনাবাহিনীর **জম্মু ও কাশ্মীর রাইফেলস** রেজিমেন্ট-এর সৈন্য নিয়োগ এখন থেকেই হয়।

যোগাযোগ
-------

### আকাশপথে

পুঞ্চ বিমানবন্দর একটি হেলিকপ্টার বিমানবন্দর। ভারত-পাকিস্তান যুদ্ধ ১৯৪৭-এ এটি ভারতীয় সৈন্যের রসদ সরবরাহে ব্যবহৃত হয়। সেসময় মার্কিন নির্মিত রয়্যাল ইন্ডিয়ান এয়ার ফোর্সের **ডগলাস সি-47 স্কাইট্রেন** পরিবহন বিমান এখানে প্রথম অবতরণ করে। ভারতীয় পাইলট উইং কমান্ডার **মেহার সিং** সর্বপ্রথম প্রথম এখানে অবতরণ করেন। সেসময় নিশীথে তৈল বাতির আলোয় কোনো অবতরণ যন্ত্রের সাহায্য ছাড়াই অবতরণে সক্ষম হন।

চিত্রমালা
---------

|  |  |  |  |  |  |  |
| --- | --- | --- | --- | --- | --- | --- |
| বানোজো বিশ্রাম ঘর, রাওয়ালকোট |  | আব্বাসপুর, পুঞ্চ জেলার একটি ছোট্ট শহর |  | মেহেনদলা ও পুঞ্চের অন্যান্য এলাকায় সূর্যোদয়ের দৃশ্যে |  | পুঞ্চ জেলার লক মাদারপুর ও মেহেনদলার মধ্যে ধ্বংসপ্রাপ্ত সেতু |
|

তথ্যসূত্র
---------

বহিঃসংযোগ
---------


উইকিমিডিয়া কমন্সে **পুঞ্চ জেলা** সংক্রান্ত মিডিয়া রয়েছে।

* Official website of the Government of Azad Kashmir
* উইকিভ্রমণ থেকে পুঞ্চ জেলা ভ্রমণ নির্দেশিকা পড়ুন।
মানচিত্রে ভিন্ন বর্ণে ঝাড়খণ্ডের প্রশাসনিক বিভাগসমূহ
**ঝাড়খণ্ড** পূর্ব ভারতে অবস্থিত একটি রাজ্য। রাজ্যটি প্রশাসনিকভাবে পাঁচটি বিভাগে বিভক্ত; এগুলি হল যথাক্রমে; *উত্তর ছোটনাগপুর বিভাগ*, *কোলহান বিভাগ*, *দক্ষিণ ছোটনাগপুর বিভাগ*, *পালামৌ বিভাগ* এবং *সাঁওতাল পরগনা বিভাগ*।

পটভূমি
------

২০০০ খ্রিস্টাব্দের ১৫ ই নভেম্বর তারিখে বিহার পুনর্গঠন আইন পাস হলে পূর্বতন বিহার জেলার দক্ষিণাংশের থেকে ভারতের ২৮ তম অঙ্গরাজ্য হিসেবে আত্মপ্রকাশ করে ঝাড়খণ্ড রাজ্য। মূলত কোন উন্নত পরিকাঠামো এবং সামাজিক ন্যায় বিচারের কারণে এই রাজ্যটির জন্ম হয়েছিল।

১৯৪৭ খ্রিস্টাব্দে ভারতের স্বাধীনতা লাভের পূর্ব পর্যন্ত বর্তমান ঝাড়খণ্ড রাজ্যে একটি সম্পূর্ণ বিভাগ এবং একটি অসম্পূর্ণ বিভাগ ছিল। বর্তমান সাঁওতাল পরগনা বিভাগ সাঁওতাল পরগনা জেলা ছিল ভাগলপুর বিভাগের অন্তর্গত আবার বাকি অংশ ছিল ছোটনাগপুর বিভাগের অন্তর্গত। ১৯৫৬ খ্রিস্টাব্দে রাজ্য পুনর্গঠন আইনের মাধ্যমে ছোটনাগপুর বিভাগের মানভূম জেলার কিছু অংশ পশ্চিমবঙ্গ রাজ্যের সঙ্গে যুক্ত করা হয় ও উড়িষ্যা প্রদেশের সরাইকেল্লা ও খরসোয়া বিহারের ছোটনাগপুর বিভাগের সঙ্গে যুক্ত হয়। পরবর্তীকালে ছোটনাগপুর বিভাগ দ্বিখন্ডিত হয় উত্তর এবং দক্ষিণে বিভক্ত হয় এবং সাঁওতাল পরগনার একটি বিভাগে পরিণত হয়। আরো পরে নব্বইয়ের দশকে উত্তর ছোটনাগপুর বিভাগ থেকে তৈরি হয় পালামৌ বিভাগ এবং দক্ষিণ ছোটনাগপুর থেকে তৈরি হয় কোলহান‌ বিভাগ। ঝাড়খণ্ডের পার্শ্ববর্তী রাজ্যগুলি হল, উত্তরে বিহার, দক্ষিণে ওড়িশা, উত্তর পশ্চিমে উত্তরপ্রদেশ, পশ্চিমের ছত্তিশগড় এবং পূর্বে পশ্চিমবঙ্গ।

বর্ণানুক্রমিক তালিকা
--------------------

| বিভাগ | সদর | জেলার তালিকা |
| --- | --- | --- |
| উত্তর ছোটনাগপুর | হাজারিবাগ | * বোকারো
* চাতরা
* ধানবাদ
* গিরিডি
* হাজারীবাগ
* কোডারমা
* রামগড়
 |
| কোলহান | চাইবাসা | * পূর্ব সিংভূম
* সরাইকেল্লা খরসোয়া
* পশ্চিম সিংভূম
 |
| দক্ষিণ ছোটনাগপুর | রাঁচি | * গুমলা
* খুঁটি
* লোহারদাগা
* রাঁচি
* সিমডেগা
 |
| পালামৌ | মেদিনীনগর | * গাড়োয়া
* পালামৌ
* লাতেহার
 |
| সাঁওতাল পরগনা | দুমকা | * গোড্ডা
* দেওঘর
* দুমকা
* জামতাড়া
* সাহেবগঞ্জ
* পাকুড়
 |

তথ্যসূত্র
---------

1. ↑  "Jharkhand: An Overview" (পিডিএফ)। jharkhand.gov.in। ২০১৩-১০-০৬ তারিখে মূল (পিডিএফ) থেকে আর্কাইভ করা।
2. ↑
3. ↑  "Reorganisation of states" (পিডিএফ)। Economic Weekly।
একজন বাউল *খমক* বাজাচ্ছেন।
***খমক*** *একতারার* মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।

বৈশিষ্ট্য এবং ব্যবহার
---------------------

খমক প্রধানত মূল তিন অংশে বিভক্ত। এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারনত কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।

তথ্যসূত্র
---------

1. ↑  Dilip Ranjan Barthakur (২০০৩)। *The Music And Musical Instruments Of North Eastern India*। Mittal Publications। পৃষ্ঠা 130–। আইএসবিএন 978-81-7099-881-5। সংগ্রহের তারিখ ১৪ জুলাই ২০১৩।

বহিঃসংযোগ
---------

| * দে
* স
ভারতীয় বাদ্যযন্ত্র |
| --- |
| শুষিরযন্ত্র | 
* বাঁশি
* হারমোনিয়াম
* কোম্বু
* নাদস্বরম
* বীন
* শঙ্খ
* সানাই
* সুরপেটী
* বেনু

 |  |
| ততযন্ত্র (টানা) | 
* দোতারা
* একতারা
* গোট্টুবাদ্যম
* পেনা
* রুদ্রবীণা
* সন্তুর
* সরস্বতী বীণা
* সরোদ
* সেনি রেবাব
* সেতার
* সুরবাহার
* সুরমন্ডল
* তানপুরা
	+ বৈদ্যুতিন তানপুরা
* বীণা
* বিচিত্র বীণা
* ইয়াল

 |
| ততযন্ত্র (ছড়) | 
* দিলরুবা
* এস্রাজ
* সারেঙ্গি
* সারিন্দা
* তাউস
* বেহালা

 |
| আনদ্ধযন্ত্র | 
* আনন্দলহরী
* চান্দে
* চেন্দা
* ডমরু
* ঢাক
* ডুগি
* ঢোল
* ঢোলক
* Dholki
* Edakka
* খঞ্জিরা
* খমক
* খোল
* মাদল
* মার্দল
* মিজাভু
* মৃদঙ্গ
* নাগাড়া
* পাখোয়াজ
* পারাই
* পাম্বাই
* সম্বল
* তবলা
* থাভিল
* উড়ুক্কু

 |
| ঘনযন্ত্র | 
* চিমটা
* ঘটম
* ঘুঙুর
* জলতরঙ্গ
* মঞ্জিরা
* খঞ্জনী
* করতাল
* মোরসিঙ্গ

 |
| অন্যান্য | 
* *ভারতীয় সঙ্গীত বাদ্য*
* ভারতীয় শাস্ত্রীয় সংগীত
* ভারতের সংগীত
* জিভরি

 |
**ব্লো-ব্জাং-ছোস-'ফেল** (তিব্বতি: བློ་བཟང་ཆོས་འཕེལ, ওয়াইলি: *blo bzang chos 'phel*) (১৭৯২-১৮৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-ছোস-'ফেল ১৭৯২ খ্রিষ্টাব্দে তিব্বতের চামদো অঞ্চলের মার-থাং (ওয়াইলি: *mar thang*) নামক স্থানে জন্মগ্রহণ করেন। 'ফাগ্স-পা-দ্গে-লেগ্স-র্গ্যাল-ম্ত্শান (ওয়াইলি: *'phags pa dge legs rgyal mtshan*) নামক চতুর্থ ঝি-বা-ল্হা (ওয়াইলি: *zhi ba lha*) উপাধধারী বৌদ্ধ লামা তাকে স্কাল-ব্জাং-ছোস-গ্রাগ্স-দ্পাল-ল্দান (ওয়াইলি: *skal bzang chos grags dpal ldan*) নামক পঞ্চম র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী লামার পুনর্জন্ম রূপে চিহ্নিত করেন। 'ফাগ্স-পা-দ্গে-লেগ্স-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন ব্লো-ব্জাং-ফ্যোগ্স-লাস-র্নাম-র্গ্যাল (ওয়াইলি: *blo bzang phyogs las rnam rgyal*) নামক তৃতীয় দ্কোন-র্দোর-স্প্রুল-স্কু (ওয়াইলি: *dkon rdor sprul sku*) উপাধিধারী লামা। সে-রা বৌদ্ধবিহার বিশ্ববিদ্যালয়ে শিক্ষালাভ শেষ করে তিনি গ্রু-গু-থাং-স্গ্রুব-স্দে (ওয়াইলি: *gru gu thang sgrub sde*) বৌদ্ধবিহারের প্রধানের দায়িত্ব লাভ করেন।

তথ্যসূত্র
---------

1. ↑  Chhosphel, Samten (আগস্ট ২০১০)। "The Sixth Gyara Tulku, Lobzang Chopel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরীস্কাল-ব্জাং-ছোস-গ্রাগ্স-দ্পাল-ল্দান | **ব্লো-ব্জাং-ছোস-'ফেল  ষষ্ঠ র্গ্যা-রা-স্প্রুল-স্কু** | উত্তরসূরী'জিগ্স-মেদ-ছোস-ক্যি-দ্বাং-ফ্যুগ |
|

| * দে
* স
র্গ্যা-রা-স্প্রুল-স্কু |
| --- |
| 
* ১) শেস-রাব-ফুন-ত্শোগ্স
* ২) দ্কোন-ম্ছোগ-ব্স্তান-'দ্জিন
* ৩) ব্লো-ব্জাং-ফুন-ত্শোগ্স-র্নাম-র্গ্যাল
* ৪) ব্লো-ব্জাং-ব্স্তান-'দ্জিন-'ফ্রিন-লাস
* ৫) স্কাল-ব্জাং-ছোস-গ্রাগ্স-দ্পাল-ল্দান
* ৬) ব্লো-ব্জাং-ছোস-'ফেল
* ৭) 'জিগ্স-মেদ-ছোস-ক্যি-দ্বাং-ফ্যুগ
* ৮) ব্লো-ব্জাং-ব্স্তান-'দ্জিন-ছোস-ক্যি-দ্বাং-ফ্যুগ
* ৯) থুব-ব্স্তান-'জাম-দ্পাল-লেগ্স-ব্সাদ-র্গ্যা-ম্ত্শো

 |
**জীব অর্থনীতি** মৎস্য অর্থনীতির প্রথম দিকের তত্ত্ব গুলোর উন্নয়নের সাথে জড়িয়ে আছে। এই তত্ত্বগুলো ১৯৫০ এর দশকের মাঝামাঝি কানাডীয় অর্থ নীতিবিদ স্কট গর্ডন (১৯৫৪) এবং এন্থনি স্কট(১৯৫৫) উন্নয়ন করেন। তাদের ধারণা গুলো আর ও উন্নত হয় বিজ্ঞানী স্কেফারের কাজের মাধ্যমে। এই মডেল গুলোর মাধ্যমে মাছ ধরার সাথে 
সাথে যে জৈবিক গ্রোথ সম্পর্কিত তা গাণিতিক মডেলের মাধ্যমে দেখানোর প্রয়াস পাওয়া যায়। এই মডেলগুলো পরিবেশ ও সম্পদ ও বাস্তুসংস্থান এর প্রতিরক্ষার সাথেও জড়িত। 
এই ধারনাগুলো বহুমুখী মাৎস্যবিজ্ঞান
বিষয় থেকে বেরিয়ে এসে অন্যান্য বিষয়েও ব্যবহার হতে শুরু করে। জনসংখ্যা মডেলিং ও মৎস্য মৃত্যুহার নামক বিষয়গুলো অর্থনীতিবিদদের কাছে পরিচিত হতে শুরু করে।এভাবে বিভিন্ন বহুমুখি বিষয়ের মডেলিং টুল চলে আসে যেগুলো এই সব বিষয়ের গবেষণার কাজকে আর সহজ করে তুলে।

তথ্যসূত্র
---------

* Gordon H Scott (1954): the economic theory of a common propertt resource: The Fishery.Journal of Political Economy,62(2),124-142
* Schaefer, M,B(1957): Some Considerations of Population Dynamics and Economics in Relation to the management of Marine Fishes. "Journal of The Fisheries Research Board of Canada".14: 669-81
* Anderson LG & Seijo JC (2010)

Bioeconomics of Fisheries Management.John Wiley and Sons. ISBN 978-0-8138-1732-3

* Scott,A(1955), The Fishery : The objectives of sole ownershi.

The Journal of Political Economy 
63(2):116-124

* ISBN 92-5-104045-1(FAO Fisheries, Technical Paper 368)

Author: Seijo JC, Defeo O, Salas S

* Milner B. Schaefer (1954) :Some Aspects of The Dynamics of Populations Important to The Management of commercial marine Fisheries.

Bulletin of mathemacal biology, volume 53 No-1/2, Reprinted(1991).

বহি সংযোগঃ
----------

* Springer Journal of Bioeconomics
* Fishery Bioeconomics
* From the wolfram demonstrations project

-The Gordon-Schaefer Model
-Surplus Production Models
and Equilibrium Harvest.
**খয়রা ঝিল্লি** (ইংরেজি: brown crake) (বৈজ্ঞানিক নাম: *Amaurornis akool*), জলপাই-বাদামি রঙের (রেলিডি) গোত্রের জলচর পাখি। বাদামি ঘুরঘুরি বা কাগ নামেও এটি পরিচিত। এটি দক্ষিণ এশিয়ায় দেখতে পাওয়া যায়।

পাখির গঠন
---------

পাখিটির দৈর্ঘ্য ২৮ সেঃমিঃ, ডানা ১২ সেঃমিঃ, ঠোঁট ৩ সেঃমিঃ, পা ৫ সেঃমিঃ, লেজ ৬ সেঃমিঃ এবং ওজন ১৩০ গ্রাম। এর পিঠের দিক জলপাই-বাদামি, দেহের নিচের দিক ছাই-ধূসর, ঘাড়ের পাশ ছাই-ধূসর, গলা সাদাটে, লেজতল-ঢাকনি ধোঁয়াটে জলপাই-বাদামি। কখনো কখনো ভ্রু-রেখা অস্পষ্ট ছাই ধূসর দেখায়। চোখ রক্তের মতো লাল। লালচে ঠোঁটের আগা নীলচে রঙের এবং পা ও পায়ের পাতা বাদামি। পুরুষ ও স্ত্রী পাখির চেহারা অভিন্ন। অপ্রাপ্তবয়স্ক পাখির চোখ বাদামি।

স্বভাব
------

খাওয়ার সময় স্বভাবত এরা লেজ খাড়া করে রাখে। ভোরে ও গোধূলি বেলায় বেশি কর্মচঞ্চল দেখা যায়। জোরে উড়তে পারে না এবং ভয় পেলে উড়ে না গিয়ে দৌড়াতে থাকে। এদের প্রজননকাল মে-আগস্ট মাস। এসময় জলার ধারে নলবনে বা ঝোপে ঘাস, নলখাগড়া ও ডালপালা বিছিয়ে স্তূপাকারে বাসা বানিয়ে সেখানে ডিম পাড়ে।

তথ্যসূত্র
---------

1. ↑  "*Amaurornis akool*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "দেড় শ বছর পর দেখা মিলল যে পাখির"। সংগ্রহের তারিখ ২০১৯-০২-০৪।

### টিকা

Jobling, James A. (২০১০)। *The Helm Dictionary of Scientific Bird Names*। Christopher Helm। আইএসবিএন 978-1-4081-2501-4।
**সোনিয়া খান** হলেন একজন পাকিস্তানি চলচ্চিত্র ও টেলিভিশন অভিনেত্রী।  তিনি উর্দু, পাঞ্জাবি, সিন্ধি এবং পশতু ছায়াছবিতে কাজ করেছেন।

ব্যক্তিগত জীবন
--------------

সোনিয়া খান জাতিগতভাবে একজন পশতুন বংশোদ্ভূত। তিনি ২২ বছর বয়সে তারিক মীরকে বিয়ে করেছিলেন। একটি নাটকের শুটিং চলাকালীন তারিক মীর ও সোনিয়া প্রথম দেখা হয়েছিল। তাদের মতে, প্রথম সাক্ষাতে বিস্তারিত কথোপকথন হয়েছিল, কিন্তু পরে তারা বিয়ে করবে এমন ধারণা কারও ছিল না। সোনিয়া তার বিয়ের দুই মাস আগে চিত্রজগত ত্যাগ করেন, কিন্তু কারণটি অবশ্য তারিক মীর ছিলেন না। আরও কিছু কারণ ছিল। সামাজিক মূল্যবোধ ভেঙে পড়ছিল। কখনও কখনও, এলাকার পুলিশ সুপার তার বাড়িতে যেতেন। কখনও কখনও, কিছু কারখানার মালিক তার বাসভবনে বেড়াতে যেতেন।

তথ্যসূত্র
---------

1. ↑  "سونیا خان اب مدھوبالا کا کردار کریں گی"। *Dunya Urdu*।
2. ↑  "اداکاری میں مجھے بابرہ شریف اور ریکھا نے بہت متاثر کیا، سونیا خان"। *Express.pk*। সেপ্টেম্বর ২৩, ২০১৮।
3. ↑  "Detailed film records of Sonia"। *pakmag.net*।
4. ↑  "اداکاری چھوڑنے پر مجبور کیا گیا، سونیا خان"। *Express.pk*। ডিসেম্বর ১০, ২০১৩।
**ঘানা সংক্রামক রোগ কেন্দ্র(জিআাইডিসি)** হল একটি কেন্দ্র যা মেডিকেল ডায়াগনস্টিক এবং ঘানা এর সংক্রামক রোগ সংক্রান্ত গবেষণার ক্ষমতা উন্নত করার জন্য নির্মিত। ঘানায় কোভিড-১৯ মহামারী এর উত্থানের কারণে সুবিধাটি নির্মিত হয়েছিল। আক্রা-এর গা ইস্ট মিউনিসিপ্যাল ​​হাসপাতালে ঘানা সশস্ত্র বাহিনী-এর সহযোগিতায় ঘানা কোভিড-১৯ প্রাইভেট সেক্টর ফান্ড দ্বারা কেন্দ্রটি প্রতিষ্ঠা করা হয়েছিল। পুরানো শাই ওসুডোকু জেলা হাসপাতালটিও ডোডোয়ার শাই ওসুডোকু জেলার একটি সংক্রামক রোগ কেন্দ্রে সংস্কার করা হয়েছিল। এটি শাই ওসুডোকু জেলা স্বাস্থ্য অধিদপ্তরের সাথে সীমানা ভাগ করে। সভাপতি, নানা আদ্দো ডানকওয়া আকুফো আদ্দো ৩০ অক্টোবর ২০২০ এ কেন্দ্রটি পরিদর্শন করেছেন।

ইতিহাস
------

ঘানা সংক্রামক ব্যাধি কেন্দ্রটি ২৪ জুলাই ২০২০-এ ভাইস-প্রেসিডেন্ট মহামুদু বাউমিয়া দ্বারা প্রতিষ্ঠিত হয়েছিল, তিনি দাবি করেছিলেন যে কেন্দ্রটি চালু করতে $৭.৫ মিলিয়ন ইউএস ডলার খরচ করা হয়েছিল।এটি ঘানার নেতৃস্থানীয় জাতীয় জনস্বাস্থ্য ইনস্টিটিউট হিসেবে প্রতিষ্ঠিত হয়েছিল।

সংগঠন
-----

মাহামুদু বাউমিয়ার মতে, "বিশ্বমানের ১০০-শয্যার সুবিধাটি ৫৩৬ জন পুরুষ ও মহিলার একটি দল ২৪ ঘন্টা কাজ করে তৈরি করেছিল। যারা সরকারী লড়াই এবং ঘানায় কোভিড-১৯ ব্যবস্থাপনাকে সমর্থন করার জন্য কেন্দ্রটি নির্মাণের জন্য অক্লান্ত পরিশ্রম করেছিলেন।"

তথ্যসূত্র
---------

1. 1 2  "Ghana Infectious Disease Centre connected to national electricity grid"। *www.ghanaweb.com* (ইংরেজি ভাষায়)। ২০২০-০৭-৩০। সংগ্রহের তারিখ ২০২০-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "COVID-19: Government to begin construction of 88 district hospitals this year – Nana Addo"। *Ministry Of Health* (ইংরেজি ভাষায়)। ২০২০-০৪-২৬। সংগ্রহের তারিখ ২০২০-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Bawumia commissions 100-bed infectious disease centre sponsored by Ghana Covid-19 Private Sector Fund"। *MyJoyOnline.com* (ইংরেজি ভাষায়)। ২০২০-০৭-২৫। ২০২০-১১-২৯ তারিখে মূল থেকে আর্কাইভ করা। সংগ্রহের তারিখ ২০২০-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "President Akufo-Addo Inspects Dodowa Infectious Disease Treatment Centre | Politics GhanaToday"। *GhanaToday*। ৩০ অক্টোবর ২০২০। সংগ্রহের তারিখ ৩ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Ghana Infectious Disease Centre connected to national electricity grid"। *Ghanaweb*। জুলাই ৩০, ২০২০। সংগ্রহের তারিখ সেপ্টেম্বর ২৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Official website
**মার্কিন নাগরিকত্ব লাভের পরীক্ষা** (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়।

পর্যালোচনা
----------

পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়।

### ৬৫/২০ বিশেষ বিবেচনা

যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন।

উচ্চ বিদ্যালয়ে নাগরিক শিক্ষা
-----------------------------

অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে।

অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই।

আমেরিকান সরকার নিয়ে প্রশ্ন
---------------------------

### ক: আমেরিকান সরকারের মূলনীতিসমূহ

1. **মার্কিন যুক্তরাষ্ট্র সরকারের রূপ কী?**
	* প্রজাতন্ত্র
	* সংবিধান ভিত্তিক যুক্তরাষ্ট্রীয় প্রজাতন্ত্র
	* প্রতিনিধিত্বমূলক গণতন্ত্র

তথ্যসূত্র
---------

1. ↑
2. ↑
**ঘাদামিস** বা **ঘাদামেস** // (Berber: *ʕademis*; আরবি: غدامس‎‎ *ɣadāmis*, লিবিয়ার স্বদেশীয়: *ɣdāməs*, ল্যাটিন: *Cidamus, Cydamus*) হচ্ছে একটি বার্বার মরুদ্যান শহর যা উত্তর-পশ্চিম লিবিয়ার ত্রিপলিতানিয়া অঞ্চলের নালুত জেলায় অবস্থিত। ঘাদামিসের ভাষার নাম ঘাদামেস যা একটি বার্বার ভাষা।

মরুভূমি তে অবস্থিত ঘাদামিস 'মরুর মুক্তা' নামে পরিচিত ছিলো। এটা প্রাচীনতম প্রাক সাহারা শহরগুলোর মধ্যে একটি এবং ঐতিহ্যময়ী বসতির একটি চমৎকার উদাহরণ। এর ঘরের স্থাপত্যশৈলী একটি নির্দিষ্ট রীতিতে গড়ে উঠেছে। নীচতলা মালপত্র, খাদ্যদ্রব্য সংরক্ষণে ব্যবহৃত হতো। উপরের তলায় পরিবারের লোকজন বাস করার কাজে ব্যবহৃত হতো। ঝুলানো সিঁড়ি ব্যবহার করা হতো যাতায়াতের জন্য। উপরের উন্মুক্ত খোলা ছাদ মহিলাদের জন্য সংরক্ষিত থাকতো।

ভূগোল
-----

ঘাদামিস ত্রিপোলির প্রায় ৪৬২ কিমি (২৮৭ মা) দক্ষিণ পশ্চিমে আলজেরিয়া ও তিউনিসিয়ার সীমান্তের কাছে অবস্থিত। ঘাদামিসের চারপাশে ইল্লিজি প্রদেশ, আলজেরিয়া এবং তাতাউইন গভর্নেট, তিউনিসিয়া অবস্থিত।

মরুদ্যানে ১০০০০ এর মত লোক বাস করে যার অধিকাংশই বার্বার গোত্রের। নগরীর প্রাচীন অংশ যা দেয়াল দিয়ে ঘেরা, ইউনেস্কো বিশ্ব ঐতিহ্যবাহী স্থান হিসেবে ঘোষণা করে। শহরের এই অংশে বাস করা সাতটি গোত্রের প্রত্যেকের নিজেদের আলাদা জেলা রয়েছে এবং প্রত্যেক জেলাতেই উৎসবের জন্য নির্দিষ্ট জায়গা রয়েছে।

চিত্রশালা
---------

* ঘাদামিস প্রাচীন নগরীঘাদামিস প্রাচীন নগরী
* ছাঁদ থেকে লিবিয়ার ঘাদামিস প্রাচীন নগরীর দৃশ্যছাঁদ থেকে লিবিয়ার ঘাদামিস প্রাচীন নগরীর দৃশ্য
* ঘাদামিস প্রাচীন নগরীঘাদামিস প্রাচীন নগরী
* ঘাদামিস প্রাচীন নগরীর প্রবেশদ্বারঘাদামিস প্রাচীন নগরীর প্রবেশদ্বার
* ঘাদামিস প্রাচীন নগরীর ফলগাছঘাদামিস প্রাচীন নগরীর ফলগাছ

ছাদ থেকে ঘাদামিস প্রাচীন নগরীর দৃশ্য

তথ্যসূত্র
---------

1. ↑  Wolfram Alpha
2. ↑  *Der Spiegel* ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে, 2011 Aug 23
3. ↑  Centre, UNESCO World Heritage। "Old Town of Ghadamès - UNESCO World Heritage Centre"। *whc.unesco.org* (ইংরেজি ভাষায়)। সংগ্রহের তারিখ ২০১৬-০৭-২০।
**জয় হিন্দ সেতু**  (পূর্বনাম **মাঝের হাট ব্রিজ**) পূর্ব রেলপথের শিয়ালদহ-বজবজ শাখায় ও কলকাতা চক্র রেলপথের উপর ১১৭ নম্বর জাতীয় সড়ক তথা ডায়মন্ড হারবার রোডের উপর নির্মিত কলকাতা ও দক্ষিণ চব্বিশ পরগনা জেলা ও দক্ষিণ শহরতলীর বিস্তৃত অঞ্চলের অন্যতম সংযোগরক্ষাকারী সেতু।

প্রসঙ্গত উল্লেখযোগ্য এই যে, ১৯৬১ খ্রিস্টাব্দে ৩০ শে আগস্ট পশ্চিমবঙ্গের তৎকালীন মুখ্যমন্ত্রী প্রফুল্লচন্দ্র সেন পূর্বের মাঝেরহাট ব্রিজটির প্রথম উদ্বোধন করেন। সেই ব্রিজটির একটি অংশ ২০১৮ খ্রিস্টাব্দের ৪ঠা সেপ্টেম্বর অপরাহ্নে রক্ষণাবেক্ষণের অভাবে ভেঙ্গে পড়ে। এই সেতু বিপর্যয়ে পাঁচ জনের মৃত্যু হয় এবং অনেকে পথচারী আহত হন। তারপর সেটি সম্পূর্ণ ভেঙ্গে নতুন ব্রিজ নির্মাণের সিদ্ধান্ত নেয় পশ্চিমবঙ্গ রাজ্য সরকার। ভারতীয় রেলের সহযোগিতায় ৮৪ টি কেবল সংবলিত কেবল স্টেইড ঝুলন্ত সেতু নির্মিত হয দু-বছরের বেশি কিছু সময়ে। এটির দৈর্ঘ্য ৬৩৬ মিটার এবং প্রস্থ ১৬ মিটার। সেতুর মধ্যবর্তী ২২৭ মিটার দীর্ঘ অংশ রয়েছে রেললাইনের উপরে। সেতুটির ভারবহন ক্ষমতা ৩৮৫ মেট্রিক ট্রন। খরচ হয়েছে ৩১১.৭৬ কোটি টাকা। নির্মাণকার্য সম্পাদন করে রাজ্য পূর্ত দপ্তরের তরফে ইঞ্জিনিয়ারিং সংস্থা এস পি শিংলা। ২৩ শে জানুয়ারি ২০২১ নেতাজী সুভাষচন্দ্র বসুর ১২৫ তম জন্মদিনকে স্মরণে রেখে মুখ্যমন্ত্রী মমতা বন্দ্যোপাধ্যায় নতুন সেতুটির নামকরণ করেন 'জয় হিন্দ' সেতু

তথ্যসূত্র
---------

1. ↑  "নতুন নাম 'জয় হিন্দ' মাঝেরহাট সেতুর উদ্বোধন বৃহস্পতিবার"। সংগ্রহের তারিখ ২০২০-১২-০৭।
2. ↑  "আজ থেকে চালু জয় হিন্দ সেতু, যানজট থেকে রেহাই দক্ষিণ শহরতলির মানুষের"। সংগ্রহের তারিখ ২০২০-১২-০৭।
**জয় বালাজি গোষ্ঠী** একটি প্রাথমিক ইস্পাত উৎপাদক সংস্থা। এটি ইস্পাত কারখনার সাথে বিদ্যুৎও উৎপাদন করে এবং নয়টি স্থানে ইস্পাত কারখানা রয়েছে। সংস্থাটির রঘুনাথপুরে একটি বৃহৎ ইস্পাত, সিমেন্ট ও বিদ্যুৎ প্রকল্প স্থাপনেরও পরিকল্পনা রয়েছে।

কারখানা
-------

রানীগঞ্জের নিকটবর্তী মঙ্গলপুর ইন্ডাস্ট্রিয়াল এস্টেটে সংস্থাটির বার্ষিক ১০৫,০০০ টন ক্ষমতা সম্পন্ন স্পঞ্জ আয়রন উৎপাদনের ইউনিট রয়েছে। মঙ্গলপুর ইন্ডাস্ট্রিয়াল এস্টেট কমপ্লেক্সেই একটি হালকা ইস্পাত বাট উৎপাদনের ইউনিট রয়েছে, যেটি প্রতি বছর ১৬,৬০০ টন ইস্পাত উৎপাদনে সক্ষম।

পশ্চিমবঙ্গের দুর্গাপুরে এটি একটি হালকা ইস্পাত বাট উৎপাদনের ইউনিট রয়েছে, যার বার্ষিক ৭৮,৭২০ টন উৎপাদন ক্ষমতা রয়েছে। এই কারখানার চারটি চুল্লির প্রতিটি ৬ টন ধারণক্ষমতা যুক্ত এবং পুনরায় রোলিং মিল টিএমটি তৈরির জন্য জার্মানির থার্মেক্স প্রযুক্তি ব্যবহার করা হয়। সংস্থাটি বছরে ৮০,০০০ টন উৎপাদন ক্ষমতা সহ দুটি মিনি বিস্ফোরণ চুল্লি স্থাপন করেছে।

এই গোষ্ঠীটির উপস্থিতি রানীগঞ্জ, লিলুয়া ও রাউরকেলায় রয়েছে। জয় বালাজি ইন্ডাস্ট্রিজ ঝাড়খণ্ডের সরাইকেলায় অবস্থিত একটি স্পঞ্জ আয়রন প্ল্যান্ট সহ স্পঞ্জ আয়রন প্রস্তুতকারক নীলাচল আয়রন অ্যান্ড পাওয়ার লিমিটেডকে (এনআইপিএল) অধিগ্রহণ করেছে।

তথ্যসূত্র
---------

1. 1 2 3  "Jai Balaji Group"। Jai Balaji Group। সংগ্রহের তারিখ ২০ ফেব্রুয়ারি ২০০৮।
2. ↑  "Jai Balaji Group Continues Expansion" (PDF)। *Press Release, 27 Match 2007*। Jai Balaji Gtoup। সংগ্রহের তারিখ ২০ ফেব্রুয়ারি ২০০৮।  [*অকার্যকর সংযোগ*]
3. ↑  "Jai Balaji Ind buys Nilachal Iron for Rs 72 cr"। The Hindu Business Line, 2 November 2007। সংগ্রহের তারিখ ২০ ফেব্রুয়ারি ২০০৮।

বহিঃসংযোগ
---------
**পোর্তিমোনেন্সে স্পোর্চিং ক্লুবে** (ইংরেজি: Portimonense SC; এছাড়াও **পোর্তিমোন্সে স্পোর্টিং ক্লাব**, **পোর্তিমোন্সে এসসি** অথবা শুধুমাত্র **পোর্তিমোনেন্সে এসসি** নামে পরিচিত) হচ্ছে পোর্তিমাঁও ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের দ্বিতীয় স্তরের ফুটবল লীগ লিগাপ্রো-এ খেলে। এই ক্লাবটি ১৯১৪ সালে প্রতিষ্ঠিত হয়েছে। পোর্তিমোনেন্সে এসসি তাদের সকল হোম ম্যাচ পোর্তিমাঁওয়ের এস্তাদিও মুনিসিপালে খেলে থাকে; যার ধারণক্ষমতা হচ্ছে ৯,৫৪৪। বর্তমানে এই ক্লাবের ম্যানেজারের দায়িত্ব পালন করছেন পাওলো সের্জিও এবং সভাপতির দায়িত্ব পালন করছেন ফের্নান্দো রোশা। ব্রাজিলীয় রক্ষণভাগের খেলোয়াড় জাদসন ক্রিস্তিয়ানো সিলভা দে মোরাইস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পোর্তিমোনেন্সে এসসি এপর্যন্ত ৩টি শিরোপা জয়লাভ করেছে; যার মধ্যে ১টি লিগাপ্রো এবং ২টি তুর্কি জাতীয় বিভাগ শিরোপা রয়েছে।

অর্জন
-----

* **লিগাপ্রো**: ২০১৬–১৭
* **পর্তুগিজ দ্বিতীয় বিভাগ**: ১৯৭৮–৭৯, ২০০০–০১

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৬ জুলাই ২০২০।
2. ↑  "পোর্তিমোনেন্সে এসসি: বর্তমান দল"। *ট্রান্সফারমার্কেট*। সংগ্রহের তারিখ ৬ জুলাই ২০২০।

বহিঃসংযোগ
---------


উইকিমিডিয়া কমন্সে **পোর্তিমোনেন্সে স্পোর্টিং ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পর্তুগিজ)

টেমপ্লেট:পোর্তিমোনেন্সে স্পোর্টিং ক্লাব
টেমপ্লেট:প্রিমেইরা লিগা

প্রবেশদ্বার: ফুটবল
**মহম্মদগড় রাজ্য**, (যা মোহাম্মদগড় রাজ্য নামেও পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী মহম্মদগড় শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। রাজ্যটি সম্পূর্ণরূপে মালব মালভূমিতে অবস্থিত এবং ২৯ বর্গমাইল (৭৫ কিমি২) অঞ্চল জুড়ে বিস্তৃত ছিল। ১৯০১ জনগণনা অনুসারে রাজ্যটির মোট জনসংখ্যা ছিল ২,৯৪৪ জন।

ইতিহাস
------

বসোদার নবাব আহসানুল্লা খান তার দুই পুত্র বাকাউল্লা ও মহম্মদ খানের মধ্যে রাজ্য ভাগাভাগি করার সিদ্ধান্ত নিলে ১৪২ খ্রিস্টাব্দে বসোদা এবং কুর্বাই রাজ্যের কিছু কিছু অঞ্চল নিয়ে গঠিত হয় নতুন মহম্মদগড় রাজ্য৷ পরবর্তীকালে নতুন শাসক মহম্মদ খান রাজ্যের রাজধানী পত্তনের জন্য একটি নতুন শহর স্থাপন করেন ও নিজের নামানুসারে তার নাম দেন মহম্মদগড়৷ রাজধানীর নাম অনুসারে রাজ্যের নামও হয় মহম্মদগড় রাজ্য৷ রাজ্যের শাসক গোয়ালিয়র রাজ্যের আধিপত্য স্বীকার করতে নারাজ হলে এটি একটি স্বতন্ত্র রাজ্য হিসাবে রয়ে যায়৷[*যাচাই প্রয়োজন*]

১৯২০ খ্রিস্টাব্দে বৃটেনের রাজা পঞ্চম জর্জের ফরমান অনুসারে গঠিত নরেন্দ্রমন্ডল বা চেম্বার অব প্রিন্সেসের সদস্যদের মধ্যে ছিলেন এই রাজ্যের শাসকও।  ভারতের স্বাধীনতা অবধি রাজ্যটি ছিল ব্রিটিশ করদ৷ 

রাজ্যের শাসক মুসলিম পাঠান হলেও জনসংখ্যার ৮০% এর অধিক ছিলেন হিন্দু ধর্মের মানুষ৷ স্বভাবতই রাজ্যটি ভারতের অন্তর্ভুক্ত হয়৷ তবে ভারতের স্বাধীনতার দুমাস পূর্বেই রাজ্যটি ব্রিটিশ ভারতে যোগদানের ইচ্ছা প্রকাশ করে৷ ১৯৪৭ খ্রিস্টাব্দে ভারতের স্বাধীনতা লাভের পর এই মহম্মদগড় রাজ্য ভারতীয় অধিরাজ্যের সঙ্গে ব্রিটিশ শাসনমুক্ত হয়। স্বাধীন ভারতে প্রাথমিকভাবে ১৯৪৭ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ

মহম্মদগড় দেশীয় রাজ্যের শাসকগণ নবাব উপাধিতে ভূষিত হতেন৷

#### নবাব

* ১৮৪২ – ১৮৯৬ নবাব হাফিজ কুলি খান
* ১৮৯৬ – ১৯১০ নবাব হাতিম কুলি খান
* ১৯১০ – ১৯৪২ নবাব সিদ্দিকি কুলি খান
* ১৯৪২ – ১৯৪৮ নবাব মহম্মদ সাবির কুলি খান
* বর্তমান নবাব আলমগীর কুলি খান

তথ্যসূত্র
---------

1. ↑  *Imperial Gazetteer of India*। **19**। Clarendon Press। ১৯০৮। পৃষ্ঠা 241।
2. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
3. 1 2  Princely States of India K-W
4. 1 2  *Imperial Gazetteer of India, Central India, vol. 12*। ১৯০৮। পৃষ্ঠা 282–283।
5. ↑  David P. Henige, *Princely states of India: a guide to chronology and rulers*, Orchid Press, 2004 pp:104-5
পোলা উৎসবে বলদের সাজানো, চিনাওয়াল, মহারাষ্ট্র, ভারত
পোলা উৎসবে বলদ এবং ষাঁড়েদের সাজাবার অলঙ্কার
**পোলা উৎসব** (Pola festival) হলো বলদ ও ষাঁড় কেন্দ্রিক একটি উৎসব। ভারতের মহারাষ্ট্র, ছত্তিশগড়,মধ্যপ্রদেশ, তেলেঙ্গানা এবং কর্ণাটক-এর কৃষকরা বলদ ও ষাঁড়কে সম্মান করে এই উৎসব পালন করে। পোলা উৎসব একটি ধন্যবাদজ্ঞাপন উৎসবও বটে। কৃষক এবং তাদের পরিবারের লোকেরা এই  উৎসবে বলদদের ধন্যবাদ জানায়। ওই সব রাজ্যে বলদ এবং ষাঁড়দের কৃষি এবং কৃষিকাজে গুরুত্বপূর্ণ ভূমিকাকে  স্বীকৃতি দিতেই এই উৎসব পালন করা হয়। পোলা উৎসবের এক-দু'দিন আগের থেকেই বলদদের আদর করা শুরু হয়।

কৃষক এবং কৃষক পরিবার তাদের বলদদের প্রশংসা করে এই উৎসব উদ্‌যাপন করে। মহারাষ্ট্রের গ্রামাঞ্চলের স্কুলগুলিতে পোলা উৎসব উপলক্ষে ছুটি থাকে। কৃষকরা পোলা উৎসবের দিন বলদদের দিয়ে কোনও কাজ করায় না।

পালনরীতি
--------

পোলা মূলতঃ কৃষকদের উৎসব। সারা বছর কৃষিকাজে সহায়তা  করার জন্য কৃষকরা তাদের বলদ এবং ষাঁড়গুলিকে শ্রদ্ধা ও ধন্যবাদ জানায়। এই উৎসব মাঠের কৃষিকাজ এবং বর্ষার কৃষিবীজ বপনের পরে সাধারণত আগস্টের শেষের দিকে বা সেপ্টেম্বরের শুরুতে উদ্‌যাপন হয়। পোলা উৎসবর দিন, বলদগুলিকে প্রথমে স্নান করানো হয়, এবং তারপর বিভিন্ন অলঙ্কার এবং শাল দিয়ে সজ্জিত করা হয়। তাদের শিংগুলিতে রঙ লাগানো এবং আঁকা হয়। গলায় ফুলের মালা দিয়ে সাজানো হয়। বলদগুলি সেদিন কোন কাজ করে না। যেখানে কৃষকরা ফসলের মরসুম উদ্‌যাপন করে সেখানে কৃষকদের শোভাযাত্রায় বলদগুলিও অংশগ্রহণ করে।

সন্ধ্যায় সুসজ্জিত বলদগুলিকে নিয়ে  নাচ ও গান হয়। প্রথম যে বলদটি বের হয় সেটি সব থেকে বয়স্ক বলদ। এই বলদটির শিং দুটিতে একটি কাঠের ফ্রেম (মকহর নামে পরিচিত) বাঁধা হয়। এই বলদটিকে দুটি খুঁটির মধ্যে বাঁধা আম গাছের পাতা দিয়ে তৈরি একটি দড়িকে ছিঁড়তে হয় । তাকে গ্রামের অন্যান্য গবাদি পশুরা অনুসরণ করে। 

এই উৎসবটি মধ্য ও পূর্ব মহারাষ্ট্রে মারাঠাদের মধ্যে দেখতে পাওয়া যায়। এইধরনের উৎসব অন্য নামে ভারতের অন্যান্য অঞ্চলের হিন্দুরাও পালন করে থাকে। এটিকে দক্ষিণে ভারতে মাট্ট‌ু পোঙ্গল এবং উত্তর ও পশ্চিম ভারতে গোধান নামে পালন করা হয়।

তথ্যসূত্র
---------

1. ↑  Tinkhede, Shreya (৩০ আগস্ট ২০১৯)। "Pola festivities endure even in urban milieu"। *Times Of India*। সংগ্রহের তারিখ ২৮ এপ্রিল ২০২০।
2. ↑  Tinkhede, Shreya (৩০ আগস্ট ২০১৯)। "Pola festivities endure even in urban milieu."। *Times India*। সংগ্রহের তারিখ ২৮ এপ্রিল ২০২০।
3. ↑  Edward Balfour (১৮৮৫)। *The Cyclopædia of India and of Eastern and Southern Asia*। B. Quaritch। পৃষ্ঠা 241।
4. ↑  Usha Sharma (২০০৮)। *Festivals In Indian Society*। Mittal Publications। পৃষ্ঠা 77। আইএসবিএন 978-81-8324-113-7।